160 अपार्टमेंट में बिना बिल्डिंग कंप्लीशन सर्टिफिकेट के हैं लोग
{बिल्डिंग बॉयलॉज में है प्रमाण पत्र लेना अनिवार्य
{नक्शा विचलन कर भवन बनानेवाले को नहीं मिल सकता एनओसी
संतोषकुमार | जमशेदपुर
शहरके लगभग 160 अपार्टमेंट में बिना बिल्डिंग कंप्लीशन सर्टिफिकेट (पूर्णता प्रमाण पत्र) के लोग रह रहे हैं। इन अपार्टमेंट में नियम की अनदेखी कर और जान जोखिम में डाल हजारों परिवार रहते हैं। जिला प्रशासन भी इस बाबत कोई कार्यवाही नहीं कर रहा है। जानकारों के अनुसार, नगर निकाय क्षेत्र में अपार्टमेंट निर्माण के बाद गृह प्रवेश से पहले बिल्डर को झारखंड नगरपालिका अधिनियम 2005 के तहत बिल्डिंग कंप्लीशन सर्टिफिकेट लेना अनिवार्य है। लेकिन शहर में अधिकांश भवन नक्शा विचलन कर बनाए गए हैं, जिस कारण अन्य कारणों से बिल्डर यह सर्टिफिकेट नहीं लेते और लोगों को फ्लैट बेच देते हैं। बाद में इसका खामियाजा आम लोगों को भुगतना पड़ता है।
यह सर्टिफिकेट नगर निकायों द्वारा अधिकृत आर्किटेक्ट से बिल्डिर को लेना होता है। ये आर्टिटेक्ट ही इन बिल्डिंग का नक्शा पास करते हैं। लॉरेंस, आकृति समेत चार आर्किटेक्ट एजेंसी नगर निकायों से सर्टिफिकेट नक्शा पास करने के लिए निबंधित है। गैर निबंधित से नक्शा बनवाने कंप्लीशन सर्टिफिकेट लेने पर वह मान्य नहीं होगा। जेएनएसी के विशेष पदाधिकारी दीपक सहाय ने बताया कि नगर निकायों द्वारा निबंधित आर्किटेक्ट से प्रमाण पत्र लिया जा सकता है। इसके अलावा किसी अन्य द्वारा जारी प्रमाण पत्र मान्य नहीं होगा। मगर शहर में इस नियम का उल्लंघन हो रहा है। नगर निकाय इस मामले में खुद को विवश बता रहा है। नगर निकायों के पदाधिकारियों का कहना है कि चूंकि अपार्टमेंट का निर्माण पूरा होने पर कंप्लीशन सर्टिफिकेट के लिए आर्किटेक्ट निबंधित हैं। उनके माध्यम से ही सर्टिफिकेट दिया जाता है। ऐसे में निकाय इस मामले में कुछ नहीं कर सकती। जमशेदपुर नोटिफाइड एरिया कमेटी (जेएनएसी) के विशेष पदाधिकारी दीपक सहाय के अनुसार, यह बिल्डिंग बॉयलॉज में अनिवार्य है। मगर जागरूकता की कमी से प्रचलन में नहीं आया है।
^नगर निकाय से बिल्डिंग कंप्लीशन सर्टिफिकेट नहीं दिया जाता है। यह प्रमाण पत्र नक्शा बनाने वाले आर्किटेक्ट से ही बिल्डरों को लेना है। शहर में कुछ चुनिंदा बिल्डर ही प्रमाण पत्र लेते हैं। इस प्रमाण पत्र के नहीं होने पर किसी प्राकृतिक आपदा में मुआवजा मिलने या अन्य किसी तरह के लाभ का प्रावधान नहीं है। दीपकसहाय, विशेष पदाधिकारी, जमशेदपुर अक्षेस।
जेएनएसी के विशेष पदाधिकारी सहाय के अनुसार, लोग अपार्टमेंट खरीदते हैं, लेकिन बायलॉज की जानकारी नहीं होने के कारण बिल्डर से स़र्टिफिकेट नहीं मांगते हैं। बिल्डर इसका फायदा उठाते हैं। नगर निकायों द्वारा इसके लिए जागरूकता लाने का प्रयास किया जाएगा। शहर में अधिकतर अपार्टमेंट नक्शा विचलन कर बनाया गया है, इसलिए बिल्डर सर्टिफिकेट नहीं लेते हैं।
क्या हैं कंप्लीशन सर्टिफिकेट
झारखंडनगरपालिका अधिनियम 2005 के तहत अपार्टमेंट निर्माण के बाद लोगों के बिल्डिंग में प्रवेश करने से पहले संबंधित अपार्टमेंट के निर्माता को कंप्लीशन सर्टिफिकेट लेना अनिवार्य है। इस सर्टिफिकेट में बताया जाता है कि उक्त फ्लैट रहने लायक है या नहीं। सहमति मिलने के बाद ही लोग उसमें रह सकते हैं। प्रमाण पत्र सरकारी एजेंसी के निबंधित आर्किटेक्ट से बिल्डर को लेना होता है। मगर शहर में ऐसा नहीं हो रहा है। सिर्फ आर्किटेक्ट से भवन का नक्शा बनाकर उसे नगर निकायों में पास कराया जाता है। इसके बाद नक्शे के अनुरूप बिल्डिंग का निर्माण नहीं होता है और बिल्डर सर्टिफिकेट नहीं लेते हैं।
सर्टिफिकेट लेने में नक्शा विचलन का पेंच
जमशेदपुरमानगो अक्षेस और जुगसलाई नगरपालिका क्षेत्र में अधिकतर ऐसे अपार्टमेंट हैं, जिसका निर्माण पारित नक्शा के अनुसार नहीं किया गया है। इसलिए अधिकतर बिल्डर कंप्लीशन सर्टिफिकेट आर्किटेक्ट से नहीं लेते हैं। यदि कोई नक्शा विचलन वाले अपार्टमेंट का आर्किटेक्ट गलती से प्रमाण जारी कर देता है, तो निकाय ऐसे आर्किटेक्ट का निबंधन रद्द कर सकता है।
शहर के चुनिंदा बिल्डर ही आर्किटेक्ट से कंप्लीशन सर्टिफिकेट लेते हैं। इसमें आशियाना हाउसिंग कारपोरेशन लिमिटेड, विजया होम्स प्रा लिमिटेड, मधुसूदन बिल्डर प्रमुख हैं।
मानगो अक्षेस 60
जेएनएसी80
जुगसलाई20
awa_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva mag_Deva mag_Deva awa_Deva npi_Deva